Boek: ‘My Stasie Straat Kombuis’ – Mynhardt JoubertSjef Mynhardt Joubert kook al die afgelope vyf jaar in sy Stasie Straat Kombuis in die Paarl in die Wes-Kaap. Hier sit hy etes vir betalende gaste voor, tree as gasheer vir mediabekendstellings op, en hy gebruik sy huis as ŉ kreatiewe ruimte en fotografiese ateljee. Die boek My Stasie Straat Kombuis is ŉ weerspieëling van sy kombuis en die etes wat hy daar aanbied. Joubert geur alles wat hy doen met geesdrif, lewenslus en sy liefde vir kos wat gespruit het uit sy lewenservaringe: van sy kinderjare op ŉ plaas in die Oos-Vrystaat tot sy reise in die buiteland en oor Suid-Afrika heen. Sluit by hom aan in die gulhartige en warm omgewing van sy Stasie Straat Kombuis en skep jou eie kulinêre lekkernye, berei met joie de vivre en armsvol liefde. Prys: R380,00* *Prys onderworpe aan verandering Koop die boek by Graffiti Boeke